૧૭ ડિસેમ્બરથી ૨૮ ફેબુ્રઆરી સુધી પાણી આપવાની વાત હતી જેમાં હવે ગત ૧ ફેબુ્રઆરીથી તો પાણી જ સદંતર બંધ કરી દેવાતા ૨૮ દિવસ કઇ રીતે કાઢવા તેની ચિંતામાં ખેડૂતો પડી ગયા છે. ઉનાળુ ડાંગર માટે ૧૫ માર્ચ સુધી પાણી આપવાની ખેડૂતોની માંગણી તો દુર રહી પરંતુ હાલમાં રવિ વાવેતરમાં ઘઉંનું વાવેતર જ જોખમાઇ ગયું છે. જમીન સૂકાઇ રહી છે, તેમાં તિરાળો પડી રહી છે અને પાક સુકાઇ રહ્યો છે. અન્ય જળાશયોમાંથી વૈકલ્પિક ધોરણે પાણી આપીને ખેતીને બચાવી લેવાની માંગણી જિલ્લાના ખેડૂતો કરી રહ્યા છે.